rejauldu/bengali-wikipedia huggingface dataset:
এই টেমপ্লেটটি ইউনেস্কো অধরা ঐতিহ্য সাইটসমূহের জন্য ব্যবহৃত হচ্ছে।   ব্যবহারবিধি  {{তথ্যছক অধরা ঐতিহ্য |infoboxwidth =  |Name         = <!-- or " | ICH = " --> |Image        =  |imagesize    =  |alt          =  |Caption      = <!-- or " | imagecaption = " --> |Country      = <!-- or " | Countries = " or " | State Party = " --> |Domains      =  |Criteria     =  |ID           = <!-- or " | Link = " --> |Region       =  |Coordinates  = <!-- {{coord|xxxx|N/S|xxxx|E/W|region:ZZ_type:TT|display=inline,title}} or {{coord|dd|mm|ss|N/S|dd|mm|ss|E/W|region:ZZ_type:TT|display=inline,title}} --> |Year         =  |Session      =  |Extension    =  |List         =  |Below        =  |Note         =  }}   উদাহরণ   {{তথ্যছক অধরা ঐতিহ্য | Image       =  | Caption     = ney (left) tar (mid) kanun (right) | ICH         = The Radif of Iranian music | State Party = Iran | Domains     = Performing arts (music) | Criteria    = ??? | ID          = 279 | Region      = APA | Year        = 2009 | Session     = 4th | List        = Representative | Link        = http://www.unesco.org/culture/ich/en/RL/00279 | Below       = [[File:Unesco Cultural Heritage logo.svg|100px]] | Note        = Possible image }}  Image: Image related to list item Caption: Image caption ICH: Subject title State Party: Country which applied for the subject to be added the list Domains: Knowledge and practices, oral traditions and expressions, performing arts, social practices, or traditional craftsmanship. "The boundaries between domains are extremely fluid and often vary from community to community. It is difficult, if not impossible, to impose rigid categories externally." Listing domains is subjective and thus may require citations. Nomination forms of inscribed elements feature the State Party's assessments of domain(s) represented by the element. Criteria: ??? ID: 00XXX or XXX. Region: AFR, AST, APA, ENA, or LAC Year: Year the subject was added to the list Session: Session that year List: Urgent safeguarding, Representative, or Register of best safeguarding practices Link: www.unesco.org/culture/ich/en/RL/00 followed by the ID, this is only provided as a safeguard for any issues with the initial '00's Below: For an extra image Note: An extra note, or image caption
সেইতারো কিতায়ামা প্রযোজিত, ১৯১৮ সালের জাপানে নির্মিত অ্যানিমেশন চলচ্চিত্র। চলচ্চিত্রটি জাপানের প্রচলিত লোককাহিনির চরিত্র উরাসিমা তারো'র কচ্ছপের পিঠে করে জলের তলদেশে ভ্রমণের গল্প নিয়ে নির্মিত। ১৯১৮ সালের ১ ফেব্রুয়ারিতে চলচ্চিত্রটির প্রথম প্রদর্শনী হয়েছিল, চলচ্চিত্রটি জাপানে নির্মিত প্রারম্ভিক সময়কালের অ্যানিমে গুলোর একটি হিসেবে গণ্য। চলচ্চিত্রটিকে নাকামুরা গাতানা'''র পর জাপানের দ্বিতীয় প্রাচীন অ্যানিমে চলচ্চিত্র হিসেবে বিবেচনা করা হতো, বর্তমানে চলচ্চিত্র হারিয়ে গেছে।   নির্মাণ ও মুক্তি  চলচ্চিত্রটি নিকাতসু মুকোজিমো স্টুডিও'র অর্থায়নে তৈরী হয়েছিল। সেইতারো কিতায়ামা গল্পের খসড়া প্রণয়ন, চিত্রাংকন এবং চলচ্চিত্র নির্দেশনা দিয়েছিলেন। তিনি এই চলচ্চিত্রে এনিমেশনের ফ্লিপার বুক কৌশল অবলম্বন করেছিলেন। ১৯১৮ সালের ১ ফেব্রুয়ারিতে টোকিও'র তাইতোতে অবস্থিত আসাকুরা অপেরা হলে চলচ্চিত্রটির প্রথম প্রদর্শনী ঘটে।   সংরক্ষণ উরাসিমা তারো'' একটি হারানো চলচ্চিত্র। ২০০৭ সালে ওসাকার শিতেনো-জি মন্দিরের কাছে একটি খোলা বাজার হতে আবিষ্কার করা হয়েছিল বলে ধারণা করা হয়েছিল। তবে আবিষ্কৃত চলচ্চিত্রটি অন্য একটি অজানা চলচ্চিত্র ছিল, যেটির গল্প এই চলচ্চিত্রের সাথে মিলে গিয়েছিল, এছাড়া ১৯১৮ সালে মূল চলচ্চিত্রের কিছু ধারাবাহিক স্থিরচিত্র পাওয়া গিয়েছিল, যা উদ্ধারকৃত চলচ্চিত্রটি হতে ভিন্ন ছিল।   তথ্যসূত্র    বহিঃসংযোগ       বিষয়শ্রেণী:১৯১৮-এর অ্যানিমেশন চলচ্চিত্র বিষয়শ্রেণী:১৯১০ দশকের অ্যানিমে চলচ্চিত্র বিষয়শ্রেণী:জাপানি ভাষার চলচ্চিত্র বিষয়শ্রেণী:লোককাহিনী অবলম্বনে চলচ্চিত্র বিষয়শ্রেণী:অ্যানিমে স্বল্পদৈর্ঘ্য চলচ্চিত্র বিষয়শ্রেণী:ভিডিও ক্লিপযুক্ত নিবন্ধ বিষয়শ্রেণী:জাপানি নির্বাক চলচ্চিত্র বিষয়শ্রেণী:জাপানি সাদাকালো চলচ্চিত্র বিষয়শ্রেণী:হারানো অ্যানিমেশন চলচ্চিত্র বিষয়শ্রেণী:১৯১৮-এর হারানো চলচ্চিত্র বিষয়শ্রেণী:১৯১৮-এর চলচ্চিত্র বিষয়শ্রেণী:ইসেকাই অ্যানিমে ও মাঙ্গা বিষয়শ্রেণী:১৯১৮-এর স্বল্পদৈর্ঘ্য চলচ্চিত্র বিষয়শ্রেণী:১৯১০-এর দশকের অ্যানিমেটেড স্বল্পদৈর্ঘ্য চলচ্চিত্র
খরিয়া নদী বা খাড়িয়া নদী বাংলাদেশের উত্তর-পূর্বাঞ্চলের ময়মনসিংহ জেলার ময়মনসিংহ সদর ও ফুলপুর উপজেলার একটি নদী।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৯৯, ।  প্রবাহ  খাড়িয়া নদী ময়মনসিংহ সদর উপজেলার অষ্টাধর ইউনিয়নে প্রবহমান পুরাতন ব্রহ্মপুত্র নদী থেকে উৎপত্তি লাভ করেছে। অতঃপর এই নদীর জলধারা ফুলপুর উপজেলার বালিয়া ইউনিয়নে ভোগাই নদীতে পতিত হয়েছে। এই নদীতে জোয়ারভাটা খেলে না। নদীটিতে সাধারণত বন্যা হয় না। ফুলপুর উপজেলা শহর এই নদীর তীরে অবস্থিত।   আরও দেখুন   বাংলাদেশের নদীর তালিকা  তথ্যসূত্র     বিষয়শ্রেণী:ময়মনসিংহ জেলার নদী বিষয়শ্রেণী:ফুলপুর উপজেলা বিষয়শ্রেণী:ময়মনসিংহ সদর উপজেলা
নাইফ আবদুলরহীম আল-হাদরামি (; জন্ম ১৮ জুলাই ২০০১) একজন কাতারি পেশাদার ফুটবলার যিনি কাতারি ক্লাব আল রাইয়ান স্পোর্টস ক্লাব এবং কাতার জাতীয় ফুটবল দলের হয়ে মিডফিল্ডার হিসেবে খেলেন।   তথ্যসূত্র    বহিঃসংযোগ      বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:কাতার স্টার্স লিগের খেলোয়াড় বিষয়শ্রেণী:জীবিত ব্যক্তি বিষয়শ্রেণী:২০০১-এ জন্ম বিষয়শ্রেণী:কাতারি ফুটবলার বিষয়শ্রেণী:২০২২ এশিয়ান গেমসের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:এশিয়ান গেমসে কাতারের প্রতিযোগী
.ডব্লিউএস সামোয়ার কাউন্ট্রি কোড টপ লেভেল ডোমেইন নাম, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। সামোয়া সরকার, সামোয়ানিক এর মাধ্যমে এটি নিয়ন্ত্রণ করে থাকে।  .ডব্লিউএস ডোমেইন নামের নামকরণ করা হয়েছে ‘ওয়েস্টার্ণ সামোয়া’ থেকে, যা ১৯৭০ এর দশক পর্যন্ত সামোয়ার সরকারি নাম ছিল। এই সময়ের মধ্যেই কান্ট্রি কোড স্টেন্ডারাইজ করা হয়। যদিও সরাসরি .ডব্লিউএস এর অধীনে কোন বাধ্যবাধকতা নেই কিন্তু .ডব্লিউএস এর কিছু নাম ও .ওয়ারজি.ডব্লিউএস, .গভ.ডব্লিউএস এবং .ইডো.ডব্লিউএস নামগুলো সংরক্ষিত ও ক্ষেত্র বিশেষে প্রদান করা হয়।   বহিঃসংযোগ    IANA .ws whois information   SamoaNIC.ws (for registrants in Samoa and some nearby countries)  বিষয়শ্রেণী:কান্ট্রি কোড টপ-লেভেল ডোমেইন
আলী বিতচিন মসজিদ (, বা জাওজ ইউয়ুন মসজিদ () আলজেরিয়ার রাজধানী আলজিয়ার্সের একটি ঐতিহাসিক মসজিদ। মসজিদটি ইউনেস্কোর বিশ্ব ঐতিহ্যবাহী স্থান আলজিয়ার্সের কসবাহ-এর অভ্যন্তরে অবস্থিত। এটি বাব আল-ওয়াদি স্ট্রিট এবং নিম্ন কাসবাহ-এর সংযোগস্থলে অবস্থিত।   ইতিহাস  প্রথম জীবনে আলী বিতচিন পিকানিনো নামক একজন অমুসলিম ছিলেন। তিনি ১৬৩০ সাল থেকে ১৬৪৬ সাল পর্যন্ত আলজেরিয়ার নৌবাহিনীর বহরে নেতৃত্ব দিয়েছিলেন। ১৫৯৯ সালে তিনি জাহাজের মালিক ফতুল্লা খোজার মাধ্যমে ইসলাম গ্রহণ করেছিলেন এবং আলী বিতচিন নামটি বেছে নিয়েছিলেন। এরপরে তিনি ১৬২২ সালে উসমানীয় স্থাপত্য রীতি অনুসারে মসজিদটি নির্মাণের নির্দেশ দেন। মসজিদটিতে একটি ১৫ মিটার উঁচু মাগরিবি স্থাপত্য রীতি (মুরিশ স্থাপত্য) অনুসারে নির্মিত একটি মিনার ছিল।  প্রথমদিকে মসজিদটির আয়তন ছিল ৫০০ বর্গমিটার। তৎকালীন তিনতলা বিশিষ্ট ওই মসজিদটিতে ছিল তিনটি নামাজের কক্ষ, একটি বেকারি, হাম্মাম, কারখানা এবং একটি সরাইখানা। বেশ কয়েকজন উচ্চপদস্থ রাজনীতিবিদ এবং ধর্মীয় নেতারা এই সরাইখানাটি ব্যবহার করেছিলেন। এই মসজিদের হাম্মামটি বিশেষত জনপ্রিয় ছিল এবং আলজেরিয়ায় ফরাসী দখলদারিত্ব শুরুর দু'বছর অবধি এটি সক্রিয় ছিল। মসজিদটি কাসবাহ-এর বাণিজ্যিক অঞ্চলে অবস্থিত। মসজিদটির চারপাশে অনেকগুলি দোকান ছিল। ১৭০৩ সালে তৎকালীন গভর্নর এর নাম অনুসারে মসজিদটির সংক্ষিপ্ত নাম রাখা হয় সিদি আল-মাহদী মসজিদ।  ফরাসি দখলদারিত্বের সময় মিনারটির উচ্চতা হ্রাস করে ১২ মিটার করা হয়।ترميم مسجد علي بتشين (الجزائر): إعادة فتح القاعة المخصصة للصلاة ابتداء من أول أيام شهر رمضان . Dhazairess. Retrieved January 8, 2018.(আলজেরীয় আরবি ভাষায়) ফরাসিরা ১৮৩৩ সালে মসজিদটিকে চার্চে পরিণত করার আগে একে সামরিক ফার্মাসি সেন্টারে রূপান্তরিত করেছিল। এর ফলে ইসলামি স্থাপত্য শৈলীর কয়েকটি বৈশিষ্ট্য মসজিদটি থেকে বিলুপ্ত হয়ে গেছে। ফরাসী দখলদাররা কেতচাউয়া মসজিদের একটি দরজা অপসারণ করে এই গির্জায় রূপান্তরিত মসজিদের সাজসজ্জা কাজে ব্যবহার করেছিল।المساجد والقصور العثمانية في الجزائر...ماذا بقي منها؟. টার্কি প্রেস. Retrieved January 8, 2018. (আলজেরীয় আরবি ভাষায়) কাসবাহের অন্যান্য ২১টি মসজিদের সাথে এই মসজিদটিরও কিছু ইসলামি বৈশিষ্ট্য পরিবর্তন ও রূপান্তরিত করা হয়েছিল। উদাহরণস্বরূপ মসজিদটির ওযুখানা বাদ দেওয়া হয়েছিল এবং এর মিহরাব পরিবর্তন করা হয়েছিল। আলজেরিয়ার স্বাধীনতার পর মসজিদের মিনার থেকে খ্রিস্টান ক্রুশ অপসারণের মাধ্যমে একে পুনরায় মসজিদে রূপান্তরিত করা হয়েছে।   ধারণক্ষমতা  প্রথমদিকে মসজিদটিতে মোট ৫০০ জন মানুষ একসাথে নামাজ পড়তে পারতো। ২০১০ সালে মসজিদটি সংস্কারের সময় মসজিদটি ধারণক্ষমতা আরও ৩০০ জনে বাড়ানো হয়েছে; অর্থাৎ বর্তমানে মোট ৭০০ জন মানুষ একত্রে নামাজ আদায় করতে পারে।مسجد علي بتشين وسيدي رمضان يلمَّان شمل المصلين بعد غياب طويل. Djazairess. Retrieved January 7, 2018.   তথ্যসূত্র    বহিঃসংযোগ      বিষয়শ্রেণী:আলজেরিয়ার মসজিদ বিষয়শ্রেণী:উসমানীয় মসজিদ বিষয়শ্রেণী:১৭শ শতাব্দীর মসজিদ বিষয়শ্রেণী:আলজেরিয়ায় উসমানীয় স্থাপত্য বিষয়শ্রেণী:১৭শ শতাব্দীর আফ্রিকার মসজিদ
ভুটান ২০২৪ সালের প্যারিস, ফ্রান্সে অনুষ্ঠিত গ্রীষ্মকালীন অলিম্পিকে অংশগ্রহণ করেছিল, যা ২৬ জুলাই থেকে ১১ আগস্ট ২০২৪ পর্যন্ত অনুষ্ঠিত হয়। এটি ১৯৮৪ সালে প্রথমবারের মতো অলিম্পিকে অংশগ্রহণের পর ভুটানের ধারাবাহিক একাদশতম গ্রীষ্মকালীন অলিম্পিক ছিল। ভুটান তার অলিম্পিক ইতিহাসে কখনও একটি অলিম্পিক পদকও জিততে পারেনি। প্যারিস অলিম্পিক ২০২৪-এও ভুটান কোনো পদক জিততে ব্যর্থ হয়।  ভুটানি দলে তিনজন ক্রীড়াবিদ (দুইজন পুরুষ এবং একজন মহিলা) তিনটি খেলায় প্রতিদ্বন্দ্বিতা করে।    প্রতিযোগী  নিচে গেমসে ভুটানের প্রতিযোগীর সংখ্যার তালিকা দেওয়া হল। খেলাধুলা পুরুষ নারী মোট তীরন্দাজ ১ ০ ১ অ্যাথলেটিক্স ০ ১ ১ সাঁতার ১ ০ ১ মোট ২ ১ ৩   তথ্যসূত্র   তথ্যসূত্র   বিষয়শ্রেণী:ভুটান বিষয়শ্রেণী:অলিম্পিকে ভুটান বিষয়শ্রেণী:২০২৪ গ্রীষ্মকালীন অলিম্পিকে দেশসমূহ
কফিল উদ্দিন সোনার একজন বাংলাদেশি রাজনীতিবিদ ছিলেন যিনি জাতীয় পার্টির রাজনীতির সাথে যুক্ত ছিলেন। তিনি একবার সাংসদ হিসেবে নির্বাচিত হয়েছিলেন।   জন্ম ও প্রাথমিক জীবন  কফিল উদ্দিন নওগাঁ জেলার মান্দা উপজেলার কশব ইউনিয়নের চকবালু গ্রামে জন্মগ্রহণ করেন। তার পিতা মৃত আবুল কাসেম সোনার।   রাজনৈতিক জীবন  কফিল উদ্দিন সোনার নওগাঁ জেলা জাতীয় পার্টির সহসভাপতি ছিলেন। তিনি ১৯৮৮ সালে নওগাঁ-৪ সংসদীয় আসন থেকে সাংসদ হিসেবে নির্বাচিত হয়েছিলেন। ১৯৯১ সালে নওগাঁ-৪ সংসদীয় আসন থেকে সংসদ সদস্য পদে প্রার্থী হলেও নির্বাচিত হতে পারেন নি তিনি।   মৃত্যু  কফিল উদ্দিন সোনার ২০১৯ সালের ২৫ অক্টোবর ৭৫ বছর বয়সে নওগাঁর আরজি নওগাঁ মহল্লার নিজ বাসভবনে মৃত্যুবরণ করেন।   তথ্যসূত্র    বহিঃসংযোগ    চতুর্থ জাতীয় সংসদ সদস্যদের তালিকা (১৯৮৮)  বিষয়শ্রেণী:নওগাঁ জেলার রাজনীতিবিদ বিষয়শ্রেণী:২০১৯-এ মৃত্যু বিষয়শ্রেণী:১৯৪০-এর দশকে জন্ম বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:নওগাঁ জেলার ব্যক্তি
দাতুক সেরি আবু জাহার ইথনিন (মৃত্যু ১২ জুলাই ২০১৩) মালয়েশিয়ার একজন রাজনীতিবিদ ছিলেন। মে ১৯৯৭ থেকে ডিসেম্বর ১৯৯৯ পর্যন্ত মালাক্কার মুখ্যমন্ত্রী ছিলেন। তিনি মালাক্কা রাজ্য বিধানসভার স্পিকারও ছিলেন।  মৃত্যু  ইথনিন ১২ জুলাই ২০১৩ তারিখে ৭৪ বছর বয়সে বৃক্ক রোগের জটিলতায় মারা গিয়েছিলেন।  তাকে মালাক্কা টাউন আল আজিম মসজিদের কাছে মালাক্কা হিরোস স্মৃতিসৌধে সমাধিস্থ করা হয়।  তথ্যসূত্র   বিষয়শ্রেণী:মালয়েশীয় মুসলিম বিষয়শ্রেণী:২০১৩-এ মৃত্যু বিষয়শ্রেণী:মালাক্কার ব্যক্তি বিষয়শ্রেণী:দেওয়ান রাকিয়াতের সদস্য বিষয়শ্রেণী:মালাক্কার মুখ্যমন্ত্রী বিষয়শ্রেণী:জন্মের বছর অনুপস্থিত বিষয়শ্রেণী:মালয় বংশোদ্ভূত মালয়েশীয় ব্যক্তি
জেঙ্গিজ চিচেক (জন্ম: ১৯৭৮ তুনজেলি, তুরস্ক) একজন আইনজীবী ও রাজনীতিবিদ। তিনি পিপলস ইকুয়ালিটি অ্যান্ড ডেমোক্রেসি পার্টি (ডেম পার্টি)-এর সদস্য। জুন ২০২৩ থেকে তিনি তুরস্কের মহান জাতীয় সভার সদস্য হিসেবে দায়িত্ব পালন করছেন।   প্রাথমিক জীবন ও শিক্ষা  জেঙ্গিজ চিচেক ১৯৭৮ সালে তুরস্কের তুনজেলিতে একটি আলেভি-কুর্দি পরিবারে জন্মগ্রহণ করেন। ১৯৮৫ সালে তার পরিবার ইজমির শহরে চলে যায়, যেখানে তিনি শিক্ষালাভ করেন। পরবর্তীতে তিনি মারমারা বিশ্ববিদ্যালয় থেকে আইন বিষয়ে পড়াশোনা করেন।   পেশাগত জীবন  ২০০৯ সালে যখন আব্দুল্লাহ ওজালানের কারাবাসের শর্তাবলী কিছুটা শিথিল করা হয়, তখন চিচেক তার আইনজীবী ছিলেন। ২০১১ সালে তিনি ওজালানের আইনজীবী হিসেবে কাজ করা আরও ৪৫ জন আইনজীবীর সাথে গ্রেপ্তার হন। ২০১৪ সালের মার্চ মাসে, তাকে এবং আরও নয়জন আইনজীবীকে মুক্তি দেওয়া হয়, যাদের বিরুদ্ধে কুর্দিস্তান কমিউনিটিজ ইউনিয়ন (কেসিকে)-এর সঙ্গে সংশ্লিষ্টতার অভিযোগ আনা হয়েছিল।   রাজনৈতিক জীবন  জেঙ্গিজ চিচেক তার রাজনৈতিক জীবন পিপলস ডেমোক্রেটিক পার্টি (এইচএডিইপি)-এর মাধ্যমে শুরু করেন। পরবর্তীতে তিনি পিপলস ডেমোক্রেটিক কংগ্রেস (এইচডিকে)-এর সহ-সভাপতি ছিলেন। ২০১৮ সালে যখন তিনি এইচডিপির ইস্তানবুল শাখার সহ-সভাপতি ছিলেন, তখন তিনি সন্ত্রাসবাদের সঙ্গে সম্পর্কিত থাকার অভিযোগে ছয় দিন কারাবন্দি ছিলেন। ২০২৩ সালের মে মাসের সাধারণ নির্বাচনে তিনি ইস্তানবুল থেকে ওয়াইএসপি পার্টির হয়ে তুরস্কের জাতীয় আইনসভা-তে নির্বাচিত হন।   রাজনৈতিক অবস্থান  চিচেক পিপলস ডেমোক্রেটিক পার্টির নিষেধাজ্ঞার বিরুদ্ধে অবস্থান নিয়েছেন এবং এটিকে "বিচারিক ষড়যন্ত্র" বলে অভিহিত করেছেন, যা এইচডিপি-কে ওয়াইএসপি-এর ছায়াতলে নির্বাচন করতে বাধ্য করেছে। তিনি স্যাটারডে মাদার্স নামক মানবাধিকার সংগঠনকে সমর্থন করেন।   তথ্যসূত্র   বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি
বারীন দত্ত (জন্ম:২০ ডিসেম্বর ১৯১১ - মৃত্যু :২০ অক্টোবর ১৯৯৩) ছিলেন লাখাই ঐতিহাসিক দত্ত বংশের সন্তান।বৃটিশ বিরোধী আন্দোলনের নেতা, সিলেটের নানকার বিদ্রোহ আন্দোলনের প্রধান সংগঠক, ভাষা সৈনিক, ১৯৭১ সালের মুক্তিযুদ্ধের সংগঠক, বাংলাদেশের কমিউনিষ্ট পার্টির কেন্দ্রীয় কমিটির সাবেক সাধারণ সম্পাদক, বাংলাদেশ কৃষক সমিতির কেন্দ্রীয় কমিটির সাবেক সভাপতি,আজীবন সংগ্রামী জননেতা।  শৈশব ও শিক্ষা   ১৯১১ সালের ২০ ডিসেম্বর লাখাই থানার স্বজনগ্রাম টাউনশীপে জন্ম গ্রহণ করেন বারীন।। শৈশব কেটেছে সিলেট শহরে। পিতা হলেন রায় বাহাদুর এডভোকেট সতীশচন্দ্র দত্ত। মাতার নাম মনোরমা দত্ত। মনোরমা দত্ত হলেন চুনারুঘাট থানার তরফ পরগনার নরপতি ( জাজিউতা) গ্রামের জমিদার জগৎচন্দ্র বিশ্বাসের মেয়ে। লাখাই দত্ত বংশ বৃটিশ আমলে পশ্চিমবাংলা,পুর্ব বাংলা,আসামের আলোকিত ও উচ্চ শিক্ষিত বংশ ছিল। বৃটিশ আমলে লাখাই দত্ত বংশে ১২০ জন ছিলেন উচ্চ পর্যায়ের অফিসার। ১৯২৭ সালে নবম শ্রেণিতে পড়ার সময় বারীন দত্ত " তরুণ সংঘ" নামে একটি যুব সংগঠন প্রতিষ্ঠা করেন। এই সময় জলপাইগুড়ির অনুশীলন দলের নেতা বীরেন্দ্র চন্দ্র দত্তের সাথে সিলেটে দেখা হয়। পার্টির কাজকর্ম সম্পর্কে ব্যাপক আলোচনা হয়।  ১৯২৯ সালে বারীন দত্ত সিলেট সরকারী পাইলট উচ্চ বিদ্যালয় থেকে ২ টি বিষয়ে লেটার নিয়ে প্রথম বিভাগে মেট্রিক পাশ করেন। ভর্তি হন সিলেট এম সি কলেজে। প্রথমে যোগ দেন অনুশীলন দলে। মতবিরোধ দেখা দিলে যুগান্তর দলে যোগ দেন। এম সি কলেজে ধর্মঘটে সক্রিয় অংশ গ্রহণ করায় কলেজ কর্তৃপক্ষ  তাকে বহিষ্কার করে।  ১৯৩০ সালে তাঁর পিতা রায় বাহাদুর এডভোকেট সতীশ চন্দ্র দত্ত ভারতের কেন্দ্রীয় আইন সভার সদস্য পদে নির্বাচন করলে বারীন দত্ত প্রচারে নামেন।  ১৯৩১ সালে ভর্তি হন কলকাতা রিপন কলেজে। ১৯৩৩ সালে জেল থেকে পরীক্ষা দিয়ে আই এ পাশ করেন। পরে মুক্তি পান। ১৯৩৩ সালের ডিসেম্বর মাসে গ্রেফতার হন। কলকাতা প্রেসিডেন্সী জেলে সাড়ে তিনমাস আটক থাকার পর ১৯৩৪ সালে মেদেনীপুর জেলার হিজলী বন্দী শিবিরে তাকে বিনা বিচারে তিন বছর আটক রাখা হয়। জেল খানায় কমিউনিস্ট নেতা সত্যেন সেন ও গোপাল হালদারের সাথে পরিচয় হয়। বন্দী শিবিরেই তিনি মার্কসবাদ লেলিনবাদের উপর জ্ঞান লাভ করেন কমিউনিষ্ট মতবাদে দীক্ষা লাভ করেন। ১৯৩৭ সালে কমরেড বারীন দত্তকে চট্রগ্রাম জেলার সন্দীপের এক দ্বীপে এনে অন্তরীন রাখা হয়। ১৯৩৭ সালের ডিসেম্বর মাসে চট্রগ্রামের সন্দীপ থেকে মুক্তি পেয়ে সিলেট শহরে যান। সংগ্ৰামী জীবন স্কুলে পড়াকালীন বারীন দত্ত ব্রিটিশবিরোধী আন্দোলনে জড়িয়ে পড়েন। ১৯২৭ সালে যখন তিনি অষ্টম শ্রেণি থেকে নবম শ্রেণিতে উঠেছেন, তখনই সন্ত্রাসবাদী দলে রিক্রুট হওয়ার জন্য ‘তরুণ সংঘ’ নামে একটি সংগঠন গড়ে তুলেছিলেন। পরে সন্ত্রাসবাদী দলগুলোর মধ্যকার দলাদলির কারণে ‘তরুণ সংঘ’ ছেড়ে দিয়ে একটি ছাত্র সংগঠনও গড়ে তোলেন। একপর্যায়ে সিলেট অঞ্চলে কৃষক ও চা-শ্রমিকদের নিয়ে আন্দোলন সংগঠিত করেন। বিগত শতাব্দীর ত্রিশের দশকে সাধারণ প্রজাদের জমির লড়াই ঐতিহাসিক ‘নানকার আন্দোলনে’ তিনি নেতৃত্ব দেন। বারীন দত্ত পাকিস্তান আমলে কমিউনিস্ট পার্টি নিষিদ্ধ হলে ‘আব্দুস সালাম’ নাম নিয়ে কাজ করেন। পরে তিনি এই নামেই পরিচিত হয়ে ওঠেন। জীবনের এক দশকের বেশি সময় তিনি কারাগারে কাটান। আবার জীবনের ৩০ বছর কাটিয়েছেন আত্মগোপনে।১৯৬৮ সালে গোপনে অনুষ্ঠিত পূর্ব পাকিস্তানের কমিউনিস্ট পার্টির সম্মেলনে তাকে সাধারণ সম্পাদক নির্বাচিত করা হয়। ১৯৭৩ সাল পর্যন্ত তিনি ওই দায়িত্ব পালন করেন। মুক্তিযুদ্ধের সময় ন্যাপ-কমিউনিস্ট পার্টি ও ছাত্র ইউনিয়নের যৌথ গেরিলা বাহিনী গঠনে অগ্রণী ভূমিকা পালন করেছেন। ১৯৯৩ সালের ২০ অক্টোবর এই বিপ্লবীর মৃত্যু হয়।  তথ্যসূত্র  বিষয়শ্রেণী: বিপ্লবী বিষয়শ্রেণী:১৯১১-এ জন্ম বিষয়শ্রেণী:১৯৯৩-এ মৃত্যু
নিউ জলপাইগুড়ি-আলিপুরদুয়ার-শামুকতলা রোড রেল লাইন  হল ভারতের পশ্চিমবঙ্গ রাজ্যের একটি রেলপথ। এই রেলপথ  দীর্ঘ। এই রেলপথটি উত্তর বঙ্গের জলপাইগুড়ি ও আলিপুরদুয়ার জেলার একটি গুরুত্ব রেলপথ। বিভিন্ন আঞ্চলিক ও দূরপাল্লার রেল চলাচল করে এই রেলপথে।  ইতিহাস ১৯৪৭ সালের আগে ভারতের উত্তরবঙ্গ ও অসমের রেল যোগাযোগ রক্ষিত হত পূর্ববঙ্গের মধ্যে দিয়ে। দেশভাগের পর সেই যোগসূত্র বিচ্ছিন্ন হয়ে পড়ে ১৯৪৮ সালের ২৬ জানুয়ারি অসম রেল লিংক প্রকল্প গৃহীত হয়। ১৯৫০ সালের ২৬ জানুয়ারি এই পথে প্রথম ট্রেন চলে। প্রকল্পটি ছিল মূলত একটি ১৪২ মেইল দীর্ঘ  মিটার গেজ লাইন। এটি ফকিরাগ্রাম রেল স্টেশনকে কিশানগঞ্জ রেল স্টেশনের সঙ্গে যুক্ত করেছিল। ২০০৩-০৬ সালে এই রুটটিকে  ব্রডগেজে রূপান্তরিত করা হয়।  ১৯৬০-এর দশকে নিউ জলপাইগুড়ি থেকে শামুকতলা রোড পর্যন্ত ব্রডগেজ লাইনটি যুক্ত হয়েছিল। অবস্থান thumb|right| করনারি সেতু, তিস্তা নদী এই রেল লাইনটি জলপাইগুড়ি ও আলিপুরদুয়ার জেলার হিমালয় এর পাদদেশে ডুয়ার্স এলাকায় ১৪০ কিলোমিটার বিস্তৃত। এই পথে রেল লাইনটি তিস্তা নদী অতিক্রম করেছে।রেলপথটি অতিক্তম করেছে বহু ছোট পাহাড়, চা বাগান। গরুমারা জাতীয় উদ্যান, জলদাপাড়া জাতীয় উদ্যান, বক্সা ব্যাঘর প্রকল্প প্রভৃতি বহ ভূমির মধ্য দিয়ে এই রেলপথ অগ্রসর হয়েছে। হাতি সমস্যা এই রেলপথের আশেপাশে বহু হাতি বসবাস করে।হাতিদের চলাচলের পথ এই রেলপথ দ্বারা খন্ডিত হয়েছে।ফলে বহু হাতি এই রেলপথ অতিক্রম করার সময় ট্রেনের ধ্বাকায় মারা যায়।এই বিরুদ্ধে স্থানীয় জনগণ প্রতিরোধ গড়ে তুলেছে।   সিকিম সংযোগ সিকিম এর সঙ্গে বাকি ভারতের রেল সংযোগ ঘটাতে সিকিম রেল সংযোগ প্রকল্প নিয়েছে উত্তর-পূর্ব সীমান্ত রেল । এই রেলপথটি  নিউ জলপাইগুড়ি-আলিপুরদুয়ার-শালুখতলা রোড রেল লাইন-এর সেবক রেল স্টেশন থেকে একটি রেলপথ নির্মাণ করা হবে সিকিমের রংপো পর্যন্ত।এই রেলপথটি ব্রডগেজ রেলপথ হিসাবে নির্মাণ করা হবে।এই পথের মোট দৈর্ঘ্য হবে  ।পড়ে রেলপথটি সিকিমের রাজধানী গ্যাংটক পর্যন্ত নিয়ে যায়া হবে।সেবক থেকে গ্যাংটক পর্যন্ত রেলপথটি  দীর্ঘ হবে।  শাখা লাইন মালবাজার থেকে একটি মিটার গেজ লাইন কোচবিহারের চ্যাংরাবান্ধা পর্যন্ত রয়েছে।আবার এই রেলপথ সীমান্ত অতিক্রম করে বাংলাদেশের বুড়ি মারি   হয়ে লালমনিরহাট পর্যন্ত গেছে।ভারতের অংশে বর্তমানে কোনো রেল পরিসেবা চালু নেই। বর্তমানে এই রেলপথটি ব্রডগেজে রূপান্তরের কাজ চলছে।  আরও দেখুন   হাওড়া-নিউ জলপাইগুড়ি লাইন  তথ্যসূত্র  বহিঃসংযোগ  {  বিষয়শ্রেণী:ভারতের রেলপথ বিষয়শ্রেণী:ভারতের ৫ ফুট ৬ ইঞ্চি গেজের রেলপথ‎ বিষয়শ্রেণী:শিলিগুড়ির পরিবহন বিষয়শ্রেণী:পশ্চিমবঙ্গের রেল পরিবহন বিষয়শ্রেণী:আলিপুরদুয়ার রেলওয়ে বিভাগ
ইরান জাতীয় মহিলা ফুটবল দল, সিংহী ডাকনাম, বিশ্বজুড়ে আন্তর্জাতিক মহিলা ফুটবলে ইরানের প্রতিনিধিত্ব করে এবং ফুটবল ফেডারেশন ইসলামিক রিপাবলিক অফ ইরান (এফএফআইআরআই) দ্বারা নিয়ন্ত্রিত হয়। ইরান তার প্রথম আন্তর্জাতিক ম্যাচ খেলে ২০০৫ সালের সেপ্টেম্বরে সিরিয়ার বিপক্ষে।   সাফল্য   আঞ্চলিক   ডব্লিউএএফএফ মহিলা চ্যাম্পিয়নশিপ  চিত্র:Med 2.png রানার্স-আপ: ২০০৫, ২০০৭, ২০১১   সিএএফএ মহিলা চ্যাম্পিয়নশিপ  চিত্র:Med 2.png রানার্স-আপ: ২০১৮, ২০২২   তথ্যসূত্র    বহিঃসংযোগ    ইরান জাতীয় মহিলা ফুটবল দল – প্রাতিষ্ঠানিক ওয়েবসাইট   ফিফা প্রোফাইল  ইরান জাতীয় মহিলা ফুটবল দল    বিষয়শ্রেণী:এশিয়ার জাতীয় নারী ফুটবল দল মহিলা
পান বা 'তাম্বুল' Piperaceae পরিবারের গ্রীষ্মমণ্ডলীয় অঞ্চলের একপ্রকার লতাজাতীয় গাছের পাতা। বোটানিক্যাল নাম Piper betle Linn; আর্য এবং আরবগণ পানকে তাম্বুল নামে অভিহিত করত। নিশ্বাসকে সুরভিত করা এবং ঠোঁট ও জিহবাকে লাল করার জন্য মানুষ পান খায়।  বিস্তৃতি প্রধানত দক্ষিণ এশিয়া, উপসাগরীয় অঞ্চলের দেশসমূহ, দক্ষিণ-পূর্ব এশিয়া ও প্রশান্ত মহাসাগরীয় অঞ্চলের মানুষ পান খায়।  ব্যবহার thumb|পান বিক্রেতা মহিলা, হাওড়া, জুন ২০২২। কেবল স্বভাব হিসেবেই নয়, ভারতে ঐতিহ্যগতভাবে সামাজিক রীতি, ভদ্রতা এবং আচার-আচরণের অংশ হিসেবেই পানের ব্যবহার চলে আসছে। অনুষ্ঠানাদিতে পান পরিবেশন দ্বারা প্রস্থানের সময় ইঙ্গিত করা হয়। এক সময় উৎসব, পূজা ও পুণ্যাহে পান ছিল অবিচ্ছেদ্য অংশ। প্রাচীন অভিজাত জনগোষ্ঠীর মাঝে পান তৈরি এবং তা সুন্দরভাবে পানদানিতে সাজানো লোকজ শিল্প হিসেবে স্বীকৃতি পেত।  পানের সাথে সবসময়ই সুপারি দেয়া হয়, তবে অনেকেই সুপারি ছাড়া পান খেতে পছন্দ করেন।অনেকে জর্দা দিয়েও পান খান।পান সাধারণত: কোনকিছু খাওয়ার পর মুখে নিয়ে চিবুনো হয়৷   স্বদেশীয় নাম  পান পাতাকে বাংলা ভাষায় “পান” , হিন্দী ভাষায় ‘‘পান’’ (पान), সংস্কৃতে ‘‘তাম্বুলা’’ ও ‘‘নাগাভাল্লী’’, ফারসি ভাষায় ‘‘তানবুল’’ প্রভৃতি নামে ডাকা হয় ।  আগুন পান পুরান ঢাকার নাজিরাবাজার এলাকায় মিষ্টি পানে বৈচিত্র্য আনতে আগুন জ্বালিয়ে বিক্রি করা হয়। এটি প্রথম শুরু হয় ভারতের দিল্লিতে। ঢাকায় প্রায় তিন বছর আগে প্রথম আগুন পানের প্রচলন করেন বশির আহমেদ। আগুন পানের জন্য সাঁচি পান ব্যবহার করা হয়। এই বিশেষ জাতের পান কুষ্টিয়া, মানিকগঞ্জ ও বগুড়া থেকে আনা হয়। আর মসলা আসে ভারত থেকে।  তৈরির পদ্ধতি আগুন পান তৈরি করতে একটি বড় আকৃতির পান পাতার ওপর একে একে উপাদান সাজানো হয়। এরপর বিভিন্ন রকমের প্রায় ৪৫টি উপাদান দেওয়া শেষে সেগুলোর ওপর একধরনের বিশেষ তরল পদার্থ দেওয়ার পর সেটিতে লাইটার দিয়ে আগুন ধরিয়ে দেওয়া হয়। উপাদানগুলোতে আগুন জ্বলে ওঠার পর পান ভাঁজ করে ক্রেতাদের পরিবেশন করা হয়।   স্বাস্থ্যঝুঁকি  ঢাকা মেডিকেল কলেজের অধ্যক্ষ খান আবুল কালাম আজাদ বলেন, সাধারণত গ্লিসারিন পার পটাশিয়াম ও জলের মিশ্রণে এ ধরনের আগুন তৈরি হয়। এ উপাদানগুলো বেশি মাত্রায় থাকলে স্বয়ংক্রিয়ভাবে জ্বলে। কিন্তু পানে এ মাত্রা কম থাকায় লাইটার দিয়ে আগুন জ্বালিয়ে দিতে হয়। তিনি আরও বলেন, মানুষের শরীরের ভেতরের স্বাভাবিক তাপমাত্রার চেয়ে আগুন পানের তাপ বেশি থাকবে। সেক্ষেত্রে মুখের ভেতরের কোষগুলো পুড়ে যেতে পারে। নিয়মিত খেলে খাদ্যনালিতে ক্যানসার হতে পারে। সাদিকুর রহমান । পুরান ঢাকায় ‘আগুন পান’  দৈনিক প্রথম আলো । ১১ অক্টোবর ২০১৮ ।   তথ্যসূত্র    বহিঃসংযোগ  (বাংলাপিডিয়া)  বিষয়শ্রেণী:উদ্ভিদ বিষয়শ্রেণী:স্বাস্থ্য ঝুঁকি বিষয়শ্রেণী:ঔষধি উদ্ভিদ বিষয়শ্রেণী:এশিয়ার উদ্ভিদ বিষয়শ্রেণী:এশিয়ার ঔষধি উদ্ভিদ বিষয়শ্রেণী:ভারতীয় উপমহাদেশের উদ্ভিদকুল বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
প্রজ্ঞা প্রসূন (জন্ম ) একজন ভারতীয় সমাজ কর্মী, যিনি অ্যাসিড আক্রমণ থেকে বেঁচে গিয়েছিলেন এবং অতিজীবন ফাউণ্ডেশন প্রতিষ্ঠা করেছিলেন। সংগঠনটি ২৫০ জনেরও বেশি অ্যাসিড আক্রান্তের সহায়তা করেছে। ২০১৯ সালে, তিনি তাঁর কাজের স্বীকৃতিস্বরূপ ভারত সরকার কর্তৃক প্রদত্ত নারী শক্তি পুরস্কার ("নারীর ক্ষমতায়নের স্বীকৃতি") পেয়েছিলেন।   জীবন  প্রজ্ঞা প্রসূন ১৯৮৩ সাল নাগাদ ভারতের ঝাড়খণ্ডের ধানবাদে জন্মগ্রহণ করেন, চার সন্তানের মধ্যে তিনি সবার বড়। তাঁর বাবা কোল ইণ্ডিয়ায় কাজ করতেন। পরিবারটি পরে বারাণসীতে চলে আসেন। প্রজ্ঞা প্রসূন ২০০৬ সালে বারাণসীতে থাকার সময় বিবাহ করেন। বারো দিন পর যখন তিনি ট্রেনে করে নতুন দিল্লি যাচ্ছিলেন, তখন ঘুমন্ত অবস্থায় একজন ঈর্ষান্বিত প্রাক্তন প্রেমিক তাঁর উপর অ্যাসিড হামলা করে। ৪৭% পুড়ে যাওয়া প্রজ্ঞা প্রসূনকে হাসপাতালে নেওয়ার আগে একজন ডাক্তার সহ সহযাত্রীরা তাঁর চিকিৎসায় সাহায্য করেছিলেন। পরের দিন প্রজ্ঞাকে আবার আক্রমণ করার চেষ্টা করলে অপরাধীকে গ্রেপ্তার করা হয় এবং তাকে সাড়ে চার বছরের কারাদণ্ড দেওয়া হয়। নয়টি অস্ত্রোপচারের পর, প্রজ্ঞা দুই সন্তান নিয়ে আবার নতুন করে বাঁচা শুরু করেন এবং একটি ক্যাটারিং ব্যবসা পরিচালনা করেন। তিনি অন্যান্য নির্যাতিতাদেরও সাহায্য করতে শুরু করেন।   অতিজীবন ফাউণ্ডেশন  প্রজ্ঞা ২০১৩ সালে অতিজীবন ফাউণ্ডেশন প্রতিষ্ঠা করেন। এটি একটি বেসরকারি সংস্থা যারা অ্যাসিড আক্রমণ থেকে বেঁচে যাওয়া ব্যক্তিদের সাহায্য করে, আক্রমণ থেকে সেরে ওঠা ব্যক্তিদের অস্ত্রোপচার এবং অন্যান্য চিকিৎসার জন্য অর্থায়ন করে। ভারতে প্রতি বছর ১০০টিরও বেশি অ্যাসিড হামলার ঘটনা ঘটে, যার বেশিরভাগই মহিলাদের উপর, কিন্তু প্রজ্ঞা বিশ্বাস করেন যে আসল সংখ্যাটি ১,০০০ ছাড়িয়ে গেছে। ২০১৯ সাল পর্যন্ত, ফাউণ্ডেশনটি ২৫০ জনেরও বেশি নির্যাতিতাকে সহায়তা করেছে। বেঙ্গালুরু, চেন্নাই, দিল্লি এবং মুম্বাইয়ের হাসপাতালগুলিতে অস্ত্রোপচার করা হয়। চেন্নাইয়ের স্ট্যানলি মেডিকেল কলেজ হাসপাতাল ২০১৮ সালে বিনামূল্যে চুল প্রতিস্থাপনের মাধ্যমে এই গ্রুপটিকে সহায়তা করার প্রতিশ্রুতি দেয়।   পুরস্কার এবং স্বীকৃতি  ভারতের রাষ্ট্রপতি রাম নাথ কোবিন্দ ২০১৯ সালে প্রজ্ঞাকে তাঁর কাজের স্বীকৃতিস্বরূপ ২০১৮ সালের নারী শক্তি পুরস্কার প্রদান করেন। এই পুরস্কার ভারত সরকারের নারী ও শিশু উন্নয়ন মন্ত্রক কর্তৃক নারীর ক্ষমতায়নের লক্ষ্যে কাজ করে এমন ব্যক্তি বা প্রতিষ্ঠানকে দেওয়া হয়।   তথ্যসূত্র   বিষয়শ্রেণী:অ্যাসিড আক্রমণের শিকার বিষয়শ্রেণী:ঝাড়খণ্ডের নারী বিষয়শ্রেণী:নারী শক্তি পুরস্কার বিজয়ী বিষয়শ্রেণী:ধানবাদের ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৮০-এর দশকে জন্ম
খানতোড়া (ইংরেজি:Khantora), ভারতের পশ্চিমবঙ্গ রাজ্যের হাওড়া জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে খানতোড়া শহরের জনসংখ্যা হল ৫৭৭৩ জন। এর মধ্যে পুরুষ ৫০%, এবং নারী ৫০%।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে খানতোড়া এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কম বয়সী।   তথ্যসূত্র   বিষয়শ্রেণী:হাওড়া জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল